สวัสดีค่ะ..(ถ้าพิมพ์ผิดพลาดประการได้ต้องขออภัยด้วยคะ) **ดิฉันขอสอบถาม เนื่องด้วยตัวดิฉันเองเป็นคนนอนไม่ค่อยหลับ จึงไปปรึกษาคุณ คุณเลยให้ยาZolpidemมารับประทาน5เม็ด ตอนรับประทานเม็ดเเรกอาการปกติดี เม็ดที่2-5เริ่มมีอารม เริ่ม ใจร้อน(อธิบายอาการทำลายข้าวของ) วิตกกังวนมาก ขาดสติในการพูดไม่รู้ตัวว่าพูดอะไรออกไป หลังจากนั้นเมื่อถึงวันนัดพบเเพทย์ ยังไม่รู้ตัวว่าตัวเองมีผลข้างเคียงหรือมีพฤติกรรมอะไรที่เปลี่ยนไป จังไม่ได้บอกเเพทย์ผู้รักษา เเพทย์เลยให้ยาตัวเดิมคือZolpidem มาอีก10เม็ด เม็ดที่1-3เริ่มนอนไม่หลับเเล้ว จึงเพิ่มขนาดเอง รับประทานไป2เม็ด 20 mg เป็นเวลา3วัน6เม็ด วันที่3 หลังจากส่างยามีอาการ อาเจียน ปวดหัวมาก ท้องเสีย เลอย วิตกกังวนคิดตลอดเวลา เเกะเล็บตลอด ดิฉันอยากสอบถามว่า ดิฉันควรกลับไปพบเเพทย์ หรือ ต้องทำอย่างไรดีคะ(เหลือยาอีก1เม็ด ยังไม่รับประทาน)
สวัสดีค่ะ ยา Zolpidem (โซลพิเดม) คือยากล่อมประสาทที่ใช้รักษาอาการนอนไม่หลับ ซึ่งเป็นโรคที่อาจเกิดจากการมีสารเคมีในสมองไม่สมดุลกันโดยการใช้ยาดังกล่าวควรอยู่ภายใต้การดูแลของแพทย์ ในผู้ใหญ่นั้นควรรับประทานวันละ 5-10 มิลลิกรัม ก่อนนอน และไม่ควรรับประทานเกินวันละ 10 มิลลิกรัม ค่ะผลข้างเคียงจากการใช้ยาที่พบได้เช่น ง่วงซึมระหว่างวัน วิงเวียนศีรษะ มึนงง เหนื่อย อ่อนเพลีย มีปัญหาเกี่ยวกับการประสานงานของร่างกาย เช่น การทำงานที่มีขั้นตอนซับซ้อน หรือการเดิน ในบางรายอาจกระตุ้นให้เกิดอาการ ซึมเศร้า วิตกกังวล พฤติกรรมก้าวร้าว สับสน มีอาการหลอน มีปัญหาเกี่ยวกับความจำ มีบุคลิกเปลี่ยนไป มีความคิดฆ่าตัวตายหรือทำร้ายตัวเอง ซึ่งหากมีอาการดังกล่าว ควรหยุดยา และไปพบแพทย์ทันทีจากาอาการดังกล่าวมานั้นอาจเป็นผลข้างเคียงอันไม่พึงประสงค์ของยาได้ แนะนำให้หยุดการใช้ยาก่อน และรีบกลับไปพบแพทย์ค่ะอ่านเพิ่มเติม